b"\n_START_ARTICLE_\nTorreta de Vallflor\n_START_SECTION_\nDescripci\xc3\xb3\n_START_PARAGRAPH_\nQueden restes d'una petita torre lleugerament trapezo\xc3\xafdal, amb uns murs de gruix entre els 60 i 80 cm. T\xc3\xa9 una al\xc3\xa7ada d'uns 5 m, a la banda nord, mentre que al costat del camps nom\xc3\xa9s arriba als 3,5 m. A 1,7 m del nivell actual del s\xc3\xb2l interior hi ha una volta rebaixada._NEWLINE_L'edifici devia tenir almenys un pis superior. Sembla ser una petita gu\xc3\xa0rdia constru\xc3\xafda en un moment tard\xc3\xa0, cap al segle XIII._NEWLINE_Aquesta torre es troba dins la propietat de la masia de Vallflor, a la carretera que va de Sant Jaume dels Domenys i Aiguaviva a Can Ferrer, cam\xc3\xad de Sant Marc.\n_START_SECTION_\nHist\xc3\xb2ria\n_START_PARAGRAPH_\nAquesta torre de guaita, de ben segur relacionada amb la propera casa de Vallflor, feia de talaia sobre els camps de la vall de Sant Marc. En les ordinacions del Montmell de l'any 1341 consta un tal Berenguer de Vallflor, del que se sap que tenia oliveres a la Cogullada."